
ДО ОБЩИНСКИ СЪВЕТ

ГР. ПОМОРИЕ

Д О К Л А Д Н А    З А П И С К А

от Иван Атанасов Алексиев – Кмет на Община Поморие

Относно: Учредяване право на строеж за изграждане на жилищна сграда в поземлен имот с идентификатор 16064.601.932 по КККР на с. Горица– частна общинска собственост
УВАЖАЕМИ ГОСПОДИН ПРЕДСЕДАТЕЛ,

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Община Поморие е собственик на поземлен имот с идентификатор 16064.601.932 по КККР на с. Горица, одобрени със Заповед №РД-18-132/25.07.2022г. на Изпълнителния Директор на АГКК с площ от 615 кв. м., начин на трайно ползване: незастроен имот за жилищни нужди, за който е отреден УПИ IX в кв.61 по действащия регулационен план на с. Горица, актуван с Акт за частна общинска собственост №7628/20.05.2024г.

В деловодството на Община Поморие е входирано Заявление – Декларация с вх.рег.№ОССД-26/25.03.2024г. от Шюкрю Хасан Яман, с молба да му бъде отстъпено право на строеж върху общински поземлен имот. Заявлението е разгледано от комисията по чл.9 ал.1 от Наредба №17 за реда и условията за управление и разпореждане с общински жилища на територията на община Поморие. С протоколно решение от 08.01.2025г. комисията включва в картотеката на гражданите с установени жилищни нужди лицето Шюкрю Хасан Яман. Към настоящия момент Община Поморие не разполага със свободни жилища, предназначени за настаняване под наем на граждани с установени жилищни нужди. В такива случаи, когато лицата с установени жилищни нужди не могат да бъдат настанени под наем в общински жилища, на същите може да им бъде учредено право на строеж в урегулиран поземлен имот – общинска собственост, отреден за жилищно строителство, по реда на чл. 49а от Закона за общинската собственост.
Разпоредбата на чл. 49а от Закона за общинската собственост гласи, че право на строеж върху имоти - частна общинска собственост може да се учредява без търг или конкурс за строеж на жилищна сграда на лица с установени жилищни нужди, като реда за това е регламентиран в наредба на Общински съвет.
В изпълнение разпоредбата на чл. 41, ал. 2 от Закона за общинската собственост е възложена от Община Поморие и изготвена оценка от оценител на недвижими имоти, вписан в регистъра на независимите оценители, за пазарната стойност на правото на строеж, за изграждане на жилищна сграда с разгъната застроена площ (РЗП) – 80 кв.м. Пазарната оценка е определена в размер на 2 830 лв. (две хиляди осемстотин и тридесет лева), без ДДС.
Данъчната оценка за правото на строеж за изграждане на жилищна сграда с разгъната застроена площ – 80 кв.м в общинския имот е на стойност 190,40 лв. (сто и деветдесет лева и четиридесет стотинки).

Във връзка с гореизложеното Ви предлагам да приемете следното

Р Е Ш Е Н И Е

На основание чл. 21, ал. 1, т. 8 и ал. 2 от Закона за местното самоуправление и местната администрация, чл.49а от Закона за общинската собственост, чл. 59, ал. 1 и ал. 4 от Наредба №1 за реда за придобиване, управление и разпореждане с общинско имущество и чл. 28, ал. 6 от Наредба №17 за реда и условията за управление и разпореждане с общински жилища на територията на община Поморие Общински съвет – Поморие дава съгласие да бъде учредено възмездно право на строеж за срок от 5 (пет) години на Шюкрю Хасан Яман, с постоянен адрес: с. Горица, община Поморие, ул. „Младост“ №18, за изграждане на жилищна сграда с разгъната застроена площ (РЗП) – 80кв.м. в поземлен имот с идентификатор 16064.601.932 по КККР на с. Горица, одобрени със Заповед №РД-18-132/25.07.2022г. на Изпълнителния Директор на АГКК, с площ от 615 кв. м., начин на трайно ползване: незастроен имот за жилищни нужди, за който е отреден УПИ IX в кв.61 по действащия регулационен план на с. Горица, актуван с Акт за частна общинска собственост №7628/20.05.2024г., за сумата в размер на 2 830 лв. (две хиляди осемстотин и тридесет лева), без ДДС.

Приложение: заверено копие от АЧОС №7628/20.05.2024г.; копие на експертна оценка за определяне пазарната цена на правото на строеж; копие на Удостоверение за данъчна оценка изх.№5207008839/24.04.2025г., копие на скица №15-623375-14.04.2025г., издадена от АГКК; копие на Заявление-декларация вх.рег.№ОССД-26/25.03.2024г., копие на протокол от 08.01.2025г. на комисията по чл.9 ал.1 от Наредба №17 за реда и условията за управление и разпореждане с общински жилища на територията на община Поморие.
С уважение,

ИВАН АЛЕКСИЕВ
Кмет на Община Поморие

Съгласувал:……………… /Росица Стоева, Директор Дирекция ПНИАО/

Съгласувал:……………../инж. Кунчо Гайдов, Зам.кмет СИТ/

Изготвил:…………… /Хрисанта Чухлева, Началник отдел ОСТ/
